
VERSENYFELHÍVÁS
Nagyanyámtól tanultam
A Bács-Kiskun Megyei Önkormányzat kezdeményezésének célja a térségi identitás erősítése a lakosság széles körében. Gasztronómiai kalandozás témában felkelteni az érdeklődést a különböző települések konyhája iránt. Segíteni a régi ízek fennmaradását, s biztosítani a fiatalok számára a hagyományos konyha megismerését. 
2018 júliusától pályázatot hirdetünk. Két térségben és ezen belül 13 településen indítjuk útjára a receptgyűjtést.
Tiszakécske térség települései: 
Tiszakécske, Lakitelek, Szentkirály, Tiszaalpár, Tiszaug.
Kiskunmajsai térség települései: 
Kiskunmajsa, Csólyospálos, Kömpöc, Szank, Móricgát, Jászszentlászló, Bugac, Bugacpusztaháza.
A fenti térség településein élő kicsik-nagyok, hölgyek-urak pályamunkát nyújthatnak be olyan tudásról, praktikákról, technológiákról, gyakorlatról, ízekről melyet a feledésbe merülés veszélye fenyeget. 2018. szeptemberében a beérkezett pályamunkákat egy rendezvény keretén belül, készítője bemutathatja nagyközönség előtt, melyet zsűri értékel. Ezért küldje be és ossza meg a világgal legkedvesebb receptjét, hogy mások és az utókor is megízlelhesse eleink csodálatos gasztronómiáját.

Pályamunkák bekérése három kategóriában történik:
1. Leves                       2. Főétel                      3. Desszert

Értékelési szempont alapjai:

Régi íz új technológia; technológiák betartása; térségre, településre jellemző stílusjegyek; íz; helyi termékek felhasználása; munka tisztasága; tálalás

A receptek beérkezésének határideje: 2018. augusztus 24.

A legkülönlegesebb ötletek a zsűri választása alapján szintén egy rendezvény keretén belül elkészítésre kerülnek. Az elkészült ételek receptjei és fotói egy szakácskönyvben jelennek meg 2019-ben, melyben a település lakosainak lehetőségük nyílik arra, hogy nagyanyáink receptjeit az akkori, vagy a mai kornak megfelelően bemutassák három kategóriában.
Különleges élmény lesz az olvasónak a régi recepteket böngészni, elképzelni a régi konyhákat, tűzhelyeket, nagyanyáinkat, ahogy egész nap tüsténkedtek, s nemcsak ételt varázsoltak a család asztalára, de melegséget is. 
A receptek beérkezésnek módja:
1.
Postai úton: 

Bács-Kiskun Megyei Önkormányzat, Mayer Andrea

6000 Kecskemét, Deák Ferenc tér 3.

2.
E-mail:

mayer.andrea@bacskiskun.hu
